User:Jagadbandhu22

মানুষ গণনার মধ্যে না পড়ি” “অবজানন্তি মাং মূঢ়াঃ মানুষীং তনুমাশ্রিতম।” –শ্রীভগবান শ্রীধাম নবদ্বীপে উপস্থিত হইয়া শ্রীবন্ধুসুন্দর কি করিলেন, কোথায় থাকিলেন, সকলই অজ্ঞাত। কি ভাবে গঙ্গাস্নান করিলেন, কি ভাবে ধূলায় লুটাইলেন, কি ভাবে মহাপ্রভু, নিত্যানন্দ প্রভু, অদ্বৈত প্রভু দর্শন করিলেন, তাহা কেহ জানে না। কয়েকদিন স্বানুভাবানন্দে বিভাের থাকিয়া শ্রীবাস অঙ্গনে উদয় হইলেন। অঙ্গনের মহন্ত হরিদাস বাবাজীর যত্নে কয়েকদিন সেখানে থাকেন। ঐ বৎসর আদমশুমারীর লােক-গণনা হইতেছিল (ইং ১৮৯১)। নবদ্বীপে সেইদিন লােকগণনা হইবার কথা। রঙ্গীয়া শ্রীশ্রীবন্ধুবিনােদ মহন্তজীকে কহিলেন, “মহন্তজী, আমাকে এমন একটু থাকিবার স্থান দিতে পারেন কি, যাহাতে আমি মানুষ-গণনার মধ্যে না পড়ি?” | গৃঢ় কপট-মানুষ! তােমাকে নমস্কার। মানুষীতনু আশ্রয় করিয়া মানুষের মধ্যে আসিয়াও মানুষের গণনার মধ্যে পড়িতে অনিচ্ছা! মহন্তজী কোনও ধৰ্ম্মশালায় একটি নির্জন কক্ষে থাকিবার ব্যবস্থা করিলেন। বন্ধুসুন্দর তথায় কিছুক্ষণ অবস্থান করিয়া সেখান হইতে চলিয়া গেলেন। ক্রমশঃ দক্ষিণ মুখে চলিতে চলিতে শ্মশানের নিকট গেলেন। সেখানে গিয়া একটি ঝােপের অন্তরালে আপনাকে ঢাকা দিয়া আপন মহাভাবানন্দে অবস্থান করিতে লাগিলেন। | শ্রীশ্রীপ্রভুবন্ধুর মধ্যে প্রধানতঃ দুইটি ভাব—— ভক্তভাব ও ভগবদ্ভাব। ভক্তভাব যখন, তখন তিনি কখনও মঞ্জরীভাবে আস্বাদক—কখনও বা দীনহীন সেবক। আর যখন ভগবদ্ভাব, তখন তিনি কখনও ব্রজভাবে রঙ্গলাল, নদীয়ার ভাবে প্রেমের ঠাকুর, কখনও আবার পরিপূর্ণ স্বরূপ-শক্তিতে স্থিত আত্মস্থ স্বতন্ত্র ঈশ্বর! এই পাঁচটি অবস্থা বা ভাবের মধ্যে ডুবেন ও ভাসেন। শেষােক্ত ভাবটিকে ভক্তগণ “হরিপুরুষ” ভাব বলিয়া থাকেন। আমি যেন “মানুষ-গণনার মধ্যে না পড়ি” এই কথাটি মনে আসার সঙ্গে সঙ্গে বন্ধুসুন্দরের হরিপুরুষ ভাবের ঘূৰ্ত্তি হইল। পূর্ণতম ভগবৎ-স্বরূপে স্থিত হইয়া ঝােপের আড়ালে শয়ন করিয়া রহিলেন। এই হরিপুরুষ ভাবেই অধিক সময় শয়নে থাকেন ও অঙ্গ হইতে অত্যধিক জ্যোতি বিকীর্ণ হয়। শ্রীশ্রীপ্রভুর অঙ্গের জ্যোতি যেন জোনাকীর মত, ইচ্ছামত প্রকাশ করেন বা অপ্রকাশিত রাখেন। প্রকাশ করিলেও ইচ্ছামত তাহা সীমাবদ্ধ রাখেন। ঝােপের মধ্যে খানিকটা স্থান অঙ্গচ্ছটায় অতিশয় দেদীপ্যমান করিয়া শ্রীহরিপুরুষ জগদ্বন্ধুসুন্দর শয়ন করিয়া আছেন। অনন্ত বিশ্বসংসার সে বিশ্বকেন্দ্রকে লক্ষ্য করিয়া স্বীয় গতিতে চলিতেছে।